

МОНГОЛ УЛСЫН ХУУЛЬ

2022 оны 04 сарын 22 өдөр Төрийн ордон, Улаанбаатар хот

**ҮЙЛДВЭРЛЭЛ, ТЕХНОЛОГИЙН ПАРКИЙН**

**ЭРХ ЗҮЙН БАЙДЛЫН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Үйлдвэрлэл, технологийн паркийн эрх зүйн байдлынтухай хуулийн 9 дүгээр зүйлд доор дурдсан агуулгатай 9.1.3, 9.1.4 дэх заалт нэмсүгэй:

“9.1.3.харьяалах нутаг дэвсгэртээ үйлдвэрлэл, технологийн паркийг барьж байгуулахад дэмжлэг үзүүлэх;

9.1.4.харьяалах нутаг дэвсгэрт үйлдвэрлэл, технологийн паркийн асуудлаар гарсан шийдвэр, хэрэгжүүлж байгаа төслийн талаар тухай бүрд олон нийтэд мэдээлэх;”

**2 дугаар зүйл.**Үйлдвэрлэл, технологийн паркийн эрх зүйн байдлынтухай хуулийн 8 дугаар зүйлийг доор дурдсанаар өөрчлөн найруулсугай:

“**8 дугаар зүйл.Нутгийн өөрөө удирдах байгууллагын бүрэн эрх**

8.1.Аймаг, нийслэлийн иргэдийн Төлөөлөгчдийн Хурал паркийн талаар дараах бүрэн эрхийг хэрэгжүүлнэ:

8.1.1.тухайн орон нутгийн хөгжлийн төлөвлөгөө, дэд бүтцийн хөгжил, төрөөс баримтлах бодлогод нийцүүлэн паркийн нутаг дэвсгэр, байршлыг тогтоох, газрыг тусгай хэрэгцээнд авах;

8.1.2.паркийн үйл ажиллагааг дэмжих орон нутгийн сан байгуулах, түүнд төсвийн бус хөрөнгө төвлөрүүлэх, захиран зарцуулах, хяналт тавих;

8.1.3.паркийн дэд бүтцийг барьж байгуулах асуудлыг концесс, үнэт цаас болон бусад хэлбэрээр шийдвэрлэх;

8.1.4.хуульд заасан бусад.”

**3 дугаар зүйл.**Үйлдвэрлэл, технологийн паркийн эрх зүйн байдлынтухай хуулийн 7 дугаар зүйлийн 7.1 дэх хэсгийн “Хөнгөн үйлдвэрлэлийн асуудал эрхэлсэн төрийн захиргааны төв байгууллага” гэснийг “Хөнгөн болон хүнд үйлдвэрлэлийн асуудал эрхэлсэн төрийн захиргааны төв байгууллага” гэж, 9 дүгээр зүйлийн 9.1.3 дахь заалтын дугаарыг “9.1.5” гэж тус тус өөрчилсүгэй.

**4 дүгээр зүйл.**Үйлдвэрлэл, технологийн паркийн эрх зүйн байдлынтухай хуулийн 10 дугаар зүйлийн 10.2.6 дахь заалтын “Тэргүүлэгчдийн” гэснийг хассугай.

МОНГОЛ УЛСЫН

ИХ ХУРЛЫН ДАРГА Г.ЗАНДАНШАТАР